*Sarunu procedūras ar publikāciju*

*“Motoreļļas Robust Diesel 40 vai ekvivalenta piegāde*

*SIA „LDZ ritošā sastāva serviss" vajadzībām” nolikums*

*(apstiprināts ar iepirkuma komisijas 2024.gada 8.februāra 1.sēdes protokolu)*

SARUNU PROCEDŪRAS AR PUBLIKĀCIJU

**“Motoreļļas Robust Diesel 40 vai ekvivalenta piegāde SIA „LDZ ritošā sastāva serviss" vajadzībām”**

**(iepirkuma identifikācijas numurs: LDZ 2024/24-SPA)**

NOLIKUMS

Rīga, 2024

1. **VISPĀRĪGĀ INFORMĀCIJA**
	1. **Sarunu procedūras nolikumā ir lietoti šādi termini:**
		1. sarunu procedūra (turpmāk var tikt saukta arī kā “iepirkums”, “iepirkuma procedūra”) – VAS “Latvijas dzelzceļš” sarunu procedūra ar publikāciju “Motoreļļas Robust Diesel 40 vai ekvivalenta piegāde SIA „LDZ ritošā sastāva serviss" vajadzībām” (iepirkuma identifikācijas numurs: LDZ 2024/24-SPA), kas tiek veikta saskaņā ar “Latvijas dzelzceļš” koncerna Iepirkumu pamatnoteikumiem (apstiprināti ar VAS “Latvijas dzelzceļš” valdes 2020. gada 10. februāra lēmumu Nr.VL-8/67);
		2. komisija – VAS “Latvijas dzelzceļš” izveidota iepirkuma komisija, kas saskaņā ar “Latvijas dzelzceļš” koncerna iekšējos normatīvajos aktos noteikto kārtību pilnvarota organizēt sarunu procedūru;
		3. nolikums (turpmāk var tik saukts arī kā “sarunu procedūras nolikums”) – sarunu procedūras nolikums ar pielikumiem un jebkuri sarunu procedūras nolikuma precizējumi, skaidrojumi, izmaiņas vai grozījumi, kas var rasties iepirkuma procedūras gaitā;
		4. pasūtītājs – VAS “Latvijas dzelzceļš”, kas saskaņā ar “Latvijas dzelzceļš” koncerna iekšējos normatīvajos aktos noteikto kārtību organizē sarunu procedūru SIA “LDZ ritošā sastāva serviss” vajadzībām (nav līguma slēdzējs iepirkuma līgumā);
		5. līguma slēdzējs (turpmāk var tikt saukts arī kā “maksātājs”, iepirkuma līguma regulējumā “pircējs”) – SIA “LDZ ritošā sastāva serviss”;
		6. pretendents – piegādātājs, kas ir iesniedzis piedāvājumu sarunu procedūrai;
		7. kredītiestāde (turpmāk saukta arī kā “nodrošinājuma devējs”) – Eiropas Savienības, Eiropas Ekonomikas zonas dalībvalstī vai Pasaules tirdzniecības organizācijas dalībvalstī reģistrēta kredītiestāde, tās filiāle vai ārvalsts kredītiestādes filiāle;
		8. prece (turpmāk var tikt saukta arī kā „sarunu procedūras priekšmets”) – motoreļļas Robust Diesel 40 vai ekvivalenta piegāde saskaņā ar nolikuma ar pielikumiem prasībām.
	2. **Rekvizīti:**
		1. **pasūtītājs:** VAS “Latvijas dzelzceļš”, vienotais reģistrācijas Nr.40003032065, juridiskā adrese: Gogoļa iela 3, Rīga, LV-1547, Latvija;
		2. **līguma slēdzējs:** SIA “LDZ ritošā sastāva serviss”, vienotais reģistrācijas Nr.40003788351, PVN reģistrācijas Nr. LV40003788351, juridiskā adrese: Turgeņeva iela 21, Rīga, LV-1050, Latvija;
		3. **preces piegādes vietas:**
			1. Dzelzceļa stacija Daugavpils, kods 110003 SIA “LDZ ritošā sastāva serviss” degvielas bāze, kods 7357, Otrā Preču iela 30, Daugavpils, LV-5400.
			2. Dzelzceļa stacija Šķirotava, kods 090007 SIA “LDZ ritošā sastāva serviss” degvielas bāze, kods 7357, Krustpils iela 24, Rīga, LV-1057.
		4. Iepirkuma līgums (-i) tiks slēgts (-i) starp sarunu procedūras uzvarētāju un līguma slēdzēju.
	3. **Pasūtītāja kontaktpersona** organizatoriska rakstura jautājumos un jautājumos par nolikumu: komisijas sekretāre – VAS “Latvijas dzelzceļš” Iepirkumu biroja vadītājas vietniece Inga Zilberga, tālrunis: +371 67234932, e-pasta adrese: *inga.zilberga@ldz.lv*.
	4. **Piedāvājuma iesniegšana un atvēršana:**
		1. piedāvājumu sarunu procedūrā iesniedz elektroniski līdz **2024.gada 20.februārim**, **plkst. 10.00**, nosūtot to nolikuma 1.3.punktā norādītajai pasūtītāja kontaktpersonai uz e-pasta adresi;
		2. piedāvājumu sarunu procedūrā atver **2024.gada 20.februārī, plkst. 10.****15**;
		3. piedāvājumu, kas iesniegts komisijai pēc 1.4.1.punktā noteiktā termiņa, pasūtītājs nosūta atpakaļ ieinteresētajam piegādātājam bez izskatīšanas;
		4. sarunu procedūrā nav atļauts iesniegt piedāvājuma variantus;
		5. pretendents var grozīt vai atsaukt savu piedāvājumu, iesniedzot komisijai par to rakstisku paziņojumu līdz 1.4.1. punktā noteiktajam termiņam. Šādā gadījumā pretendents uz

aploksnes norāda “Piedāvājuma grozījums” vai “Piedāvājuma atsaukums”. Iestājoties šādiem apstākļiem, komisija izskata un vērtē vienīgi aktuālo (jauno) piedāvājumu;

* + 1. ja komisija saņem pretendenta piedāvājuma atsaukumu vai grozījumu, to atver pirms piedāvājuma;
		2. piedāvājumu atvēršana nav atklāta[[1]](#footnote-1);
		3. komisija piedāvājumus atver to iesniegšanas secībā, nolasot pretendenta nosaukumu, daļu, kurā iesniegts piedāvājums un piedāvāto cenu, kā arī paziņojot, vai ir iesniegts piedāvājuma nodrošinājums.
	1. **Piedāvājuma derīguma termiņš:** 100 (viens simts) dienas no piedāvājuma atvēršanas dienas.
	2. **Piedāvājuma nodrošinājums:**
		1. kopā ar piedāvājumu jāiesniedz piedāvājuma nodrošinājums par piedāvājuma nodrošinājuma summu 1% (viena procenta) apmērā no piedāvājuma kopējās summas (EUR, bez PVN);
		2. piedāvājuma nodrošinājums jāiesniedz kredītiestādes izsniegtas garantijas veidā *(skat. arī formu sarunu procedūras nolikuma 3. pielikumā*) vai kā pretendenta naudas summas iemaksa līguma slēdzēja bankas kontā: LV26RIKO0000084909460, Luminor Bank AS Latvijas filiāle, SWIFT kods: RIKOLV2X, *maksājuma mērķī norādot: “Piedāvājuma nodrošinājums SP ap “Motoreļļas Robust Diesel 40 vai ekvivalenta piegāde SIA „LDZ ritošā sastāva serviss" vajadzībām”* *(iepirkuma identifikācijas Nr. LDZ 2024/24-SPA).* Piedāvājuma nodrošinājuma iemaksai jābūt iemaksātai (redzamai pircēja bankas kontā) līdz piedāvājuma iesniegšanas brīdim. Ja piedāvājuma nodrošinājums tiek veikts kā pretendenta naudas summas iemaksa līguma slēdzēja bankas kontā, pretendentam iesniedzot piedāvājumu, jāpievieno maksājuma uzdevums. Valūta, kādā nodrošinājuma devējs izmaksā līguma slēdzējam piedāvājuma nodrošinājumu, vai pretendents veic piedāvājuma nodrošinājuma summas iemaksu, ir EUR;
		3. piedāvājuma nodrošinājumam jāgarantē, ka nodrošinājuma devējs izmaksā līguma slēdzējam (pēc līguma slēdzēja pirmā rakstiskā pieprasījuma, neprasot papildus pamatojumu savai prasībai) piedāvājuma nodrošinājuma summu, vai līguma slēdzējs ietur sev par labu iemaksāto piedāvājuma nodrošinājuma summu, ja:
			1. pretendents atsauc savu piedāvājumu, kamēr ir spēkā piedāvājuma nodrošinājums;
			2. pretendents, kura piedāvājums izraudzīts saskaņā ar piedāvājuma izvēles kritēriju, līguma slēdzēja noteiktajā termiņā nav iesniedzis līguma slēdzējam nolikumā un iepirkuma līgumā paredzēto līguma nodrošinājumu;
			3. pretendents, kura piedāvājums izraudzīts saskaņā ar piedāvājumu izvēles kritēriju, neparaksta iepirkuma līgumu līguma slēdzēja noteiktajā termiņā;
		4. piedāvājuma nodrošinājumu iesniedz ar derīguma termiņu, kas nevar būt īsāks par piedāvājuma derīguma termiņu (sk. nolikuma 1.5. punktu) un tas ir spēkā īsākajā no šādiem termiņiem:
			1. nolikuma 1.5. punktā minētā piedāvājuma derīguma termiņā, kas noteikts, skaitot no piedāvājumu atvēršanas dienas, vai jebkurā piedāvājuma derīguma termiņa pagarinājumā, kuru pasūtītājam (līguma slēdzējam) rakstveidā paziņojis pretendents un piedāvājuma nodrošinājuma devējs;
			2. līdz iepirkuma līguma noslēgšanai un līguma nodrošinājuma iesniegšanai;
		5. piedāvājuma nodrošinājums zaudē savu spēku dienā, kad izraudzītais pretendents iesniedz līguma nodrošinājumu;
		6. līguma slēdzējs pretendentam, kam nav piešķirtas līguma slēgšanas tiesības, piedāvājuma nodrošinājumu izsniedz atpakaļ vai atmaksā iemaksāto naudas summu 5 (piecu) darba dienu laikā pēc tā 1.6.4. punktā noteiktā spēkā esamības termiņa beigām.
	3. **Piedāvājuma noformēšana:**
		1. Pretendents **iesniedz piedāvājumu (piedāvājuma dokumentus) parakstītu ar drošu elektronisku parakstu**, noteiktajā termiņā nosūtot to nolikuma 1.3.punktā norādītajai pasūtītāja kontaktpersonai uz e-pasta adresi. E-pasta vēstulē, ar kuru tiek iesniegts piedāvājums, jābūt norādei uz iepirkuma, kurā tas tiek iesniegts, nosaukumu un pretendenta kontaktinformācijai;
		2. **piedāvājums „jānobloķē” ar paroli, lai to nevar atvērt līdz nolikuma 1.4.2. punktā norādītajam termiņam**. Pretendentam ne vēlāk kā 15 minūšu laikā pēc piedāvājuma atvēršanas termiņa uz nolikuma 1.3.punktā minēto e-pasta adresi jānosūta derīga parole „nobloķētā” dokumenta atvēršanai;
		3. piedāvājuma lapām jābūt numurētām, dokumentiem - latviešu valodā vai citā valodā, pievienojot apliecinātu tulkojumu latviešu valodā. Par dokumentu tulkojuma atbilstību oriģinālam atbild pretendents.
		4. piedāvājuma un tam pievienoto dokumentu izstrādāšanā un noformēšanā ievēro Ministru kabineta 2018.gada 4.septembra noteikumu Nr.558 “Dokumentu izstrādāšanas un noformēšanas kārtība” prasības (attiecībā uz dokumentu parakstīšanu, atvasinājumu apliecināšanu u.tml.).

Ārvalsts ieinteresētais piegādātājs piedāvājuma noformēšanā ievēro tā reģistrācijas valsts normatīvos aktus, kas reglamentē dokumentu vispārīgās noformēšanas prasības, kas vistuvāk atbilst Latvijas Republikas attiecīgajam normatīvajam dokumentam;

* + 1. saskaņā ar Tehnisko specifikāciju pretendents noformē Tehnisko un Finanšu piedāvājumu (nolikuma 1. pielikuma sadaļa “Tehniskais un Finanšu piedāvājums”);
		2. Tehniskajā un Finanšu piedāvājumā (nolikuma 1. pielikuma sadaļa “Tehniskais un Finanšu piedāvājums”) cenu norāda EUR, bez pievienotās vērtības nodokļa (PVN). Norādot cenu un summu, skaitļi tiek noapaļoti līdz divi cipari aiz komata;
		3. piedāvājuma cenā (finanšu piedāvājumā) jābūt iekļautām pilnīgi visām pretendenta izmaksām, kas saistītas ar preces piegādi, t.sk. preces cena, transportēšanas izmaksas līdz piegādes vietai, pārkraušanas, izkraušanas, personāla un administratīvās izmaksas, sociālais, dabas resursu, muitas, atmuitošanas u.c. nodokļi (izņemot PVN), kurus piegādātājs apņemas samaksāt, kā arī pieskaitāmās izmaksas, ar peļņu un riska faktoriem saistītās izmaksas, pretendenta neparedzamie izdevumi un citas iespējamās izmaksas. Piedāvājuma cenā (Tehniskajā un Finanšu piedāvājumā) neiekļautās izmaksas līguma izpildes laikā netiks kompensētas. Piedāvātajai cenai līguma izpildes laikā jābūt nemainīgai: arī valūtas kursa, cenu inflācijas un citu preču un pakalpojumu izmaksas ietekmējošu faktoru izmaiņu gadījumos;
		4. informāciju, kas ir komercnoslēpums atbilstoši Komercnoslēpuma aizsardzības likuma 2.pantam vai kas uzskatāma par konfidenciālu informāciju, pretendents norāda savā piedāvājumā. Komercnoslēpums vai konfidenciāla informācija nevar būt informācija, kas Sabiedrisko pakalpojumu iepirkumu likumā ir noteikta par vispārpieejamu informāciju.
	1. **Piedāvājumā iekļaujamā informācija un dokumenti**:
		1. pieteikums dalībai sarunu procedūrā (noformēts atbilstoši nolikuma 1.pielikumā pievienotajai veidlapas formai);
		2. Tehniskā specifikācija/tehniskais piedāvājums (noformēts atbilstoši nolikuma 2.pielikumā pievienotajai veidlapas formai);
		3. piedāvājuma nodrošinājums (noformēts atbilstoši nolikuma 1.6. un 1.7.4. punkta noteikumiem un 3. pielikumam);
		4. pretendenta apliecinājums par tiesībām piegādāt sarunu procedūras priekšmetā minēto preci (nolikuma 1. pielikuma 11. punkts);
		5. ražotāja izsniegts preces tehniskais apraksts (standarts saskaņā ar kuru tiek ražota prece), kas apliecina preces atbilstību Tehniskajai specifikācijai (nolikuma 2. pielikums), kopā ar informāciju par ražotāja nosaukumu, reģistrācijas numuru, adresi, interneta mājaslapas adresi, e-pasta adresi un kontaktpersonām.

Ja piedāvātā *prece neatbilst norādītajiem standartiem*, pretendentam jāiesniedz ražotāja tehniskā dokumentācija un/vai kompetentas institūcijas izsniegts apliecinājums par pārbaudes rezultātiem, kas pierāda, ka piedāvātā prece ir ekvivalenta Tehniskajā specifikācijā norādītajai. Piedāvātajiem preces ekvivalentiem nedrīkst būt zemāki kvalitātes un tehnisko parametru rādītāji;

* + 1. informācija (atbilstoši nolikuma 1. pielikumā norādītajai formai) par pretendenta pēdējo 3 (trīs) darbības gadu laikā (vai atbilstoši saimnieciskās darbības periodam, ja pretendents darbojas īsāku laika periodu nekā 3 (trīs) gadi) sekmīgi izpildītām līdzvērtīgām pēc satura *(eļļas, smērvielas)* piegādēm;
		2. informācija (atbilstoši nolikuma 1. pielikumā pievienotajai formai) no ikgadējā Valsts ieņēmumu dienestam iesniegtā peļņas vai zaudējumu pārskata par pretendenta finansiālo apgrozījumu par pēdējiem 3 (trīs) finanšu atskaites gadiem vai atbilstoši saimnieciskās darbības periodam, ja pretendents darbojas īsāku laika periodu nekā 3 (trīs) gadi. *Ārvalsts pretendentam* jāiesniedz informācija no atbilstoši tā reģistrācijas valsts praksei pārbaudīta un apstiprināta gada finanšu pārskata;
		3. **ārvalsts pretendentam**:
			1. ārvalsts kompetentas institūcijas izdota izziņa, kas apliecina, ka pretendentam nav pasludināts maksātnespējas process, apturēta pretendenta saimnieciskā darbība vai pretendents tiek likvidēts;
			2. ārvalsts kompetentas institūcijas izdota izziņa, kas apliecina, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 euro;
			3. komersanta reģistrācijas dokumenta kopija;
			4. kompetentas institūcijas izdots dokuments par pretendenta pārstāvības tiesībām, kā arī dokumentu, kas apliecina sarunu procedūras piedāvājumu parakstījušās personas tiesības pārstāvēt pretendentu, ja piedāvājumu neparaksta pretendenta likumiskais pārstāvis;
			5. ārvalsts kompetentas institūcijas izdota izziņa, kurā norādītas pārbaudei nepieciešamās ziņas (personas vārds, uzvārds, personas kods/uzņēmuma reģistrācijas numurs) par ārvalstī reģistrētu pretendentu (tai skaitā, tā valdes locekli un padomes locekli, patieso labuma guvēju (vai ziņas par to, ka patieso labuma guvēju noskaidrot nav iespējams), pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli vai personālsabiedrības biedru) Starptautisko un Latvijas Republikas nacionālo sankciju likumā noteikto ierobežojumu pārbaudei.

*Ja šāda izziņa netiek izsniegta, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz, - ar paša pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī;*

* + 1. *(tikai Latvijas Republikā reģistrētam pretendentam un, ja piedāvājumu neparaksta uzņēmuma likumiskais pārstāvis)* dokuments, kas apliecina sarunu procedūras piedāvājumu parakstījušās personas tiesības pārstāvēt pretendentu, ja piedāvājumu neparaksta pretendenta likumiskais pārstāvis.
	1. **Pasūtītājam iesniedzamo dokumentu derīguma termiņš:**
		1. pretendenta izslēgšanas gadījumu neattiecināmību apliecinošās izziņas un citus līdzvērtīgus dokumentus, kurus izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, vai ne agrāk kā sešus mēnešus pirms iesniegšanas dienas - ja tos izsniedz ārvalstu kompetentās institūcijas, ja vien izziņas vai dokumenta izdevējs nav norādījis īsāku tā derīguma termiņu;
		2. ārvalsts pretendentam, lai izpildītu nolikumā minētās prasības attiecībā uz dokumentu iesniegšanu, ir tiesības iesniegt ekvivalentus dokumentus 1.8.8. punktā norādītajiem, kas izdoti saskaņā ar tā reģistrācijas valsts attiecīgajiem likumiem vai praksi, kas vistuvāk atbilst Latvijas Republikas attiecīgajiem dokumentiem un kas apliecina, ka uz to neattiecas izslēgšanas noteikumi atbilstoši nolikuma 3.1. punktam;
		3. komisija ir tiesīga pieprasīt no pretendenta jebkurā brīdī iesniegt kompetentu institūciju izsniegtus aktuālus dokumentus, kas apliecina, ka uz pretendentu neattiecas neviens no obligātajiem pretendentu izslēgšanas noteikumiem, īpaši gadījumos, ja minēto informāciju nav iespējams pārbaudīt publiski pieejamās datu bāzēs.
	2. **Sarunu procedūras dokumentu pieejamība un informācijas sniegšana:**

1.10.1. pasūtītājs **nodrošina brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem**, tai skaitā iepirkuma līguma projektam, Pasūtītāja tīmekļvietnē [*www.ldz.lv*](http://www.ldz.lv)sadaļā “*Iepirkumi*” pie attiecīgā iepirkuma sludinājuma;

1.10.2. ja pasūtītājs objektīvu iemeslu dēļ nevar nodrošināt brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem, tai skaitā iepirkuma līguma projektam, Pasūtītājs tos izsūta vai izsniedz ieinteresētajiem uzņēmējiem (pretendentiem) 6 darbdienu dienu laikā pēc tam, kad saņemts šo dokumentu pieprasījums;

1.10.3. pasūtītājs nodrošina ieinteresētajiem uzņēmējiem iespēju iepazīties uz vietas ar iepirkuma dokumentiem, sākot no iepirkuma izsludināšanas brīža VAS „Latvijas dzelzceļš” Iepirkumu birojā, Gogoļa ielā 3, Rīgā, LV-1547, 3.stāvā, 344. kabinetā (līdzi ņemot personu apliecinošu dokumentu un sakarā ar caurlaižu režīmu, apmeklējumu piesakot iepriekš nolikumā norādītājai pasūtītāja kontaktpersonai).

**Ieinteresētajam uzņēmējam ir pienākums sekot līdzi Pasūtītāja tīmekļvietnē** [***www.ldz.lv***](http://www.ldz.lv) **sadaļā “*Iepirkumi*” pie attiecīgā iepirkuma sludinājuma publicētajai informācijai. Pasūtītājs nav atbildīgs par to, ja ieinteresētā persona nav iepazinusies ar minēto informāciju;**

1.10.4. ja ieinteresētais uzņēmējs ir laikus (ne vēlāk kā 6 (sešas) dienas pirms piedāvājuma iesniegšanas termiņa beigām) pieprasījis Pasūtītājam uz 1.3. punktā norādīto e-pasta adresi papildu informāciju (skaidrojumu) par iepirkumu, Pasūtītājs to sniedz 5 (piecu) darbdienu laikā pēc attiecīga pieprasījuma saņemšanas. Ja pieprasījums ir iesniegts vēlāk par norādīto termiņu, pasūtītājs izvērtē, vai atbildes sniegšanai ir nepieciešama papildus informācijas apstrāde, un, ja informācija ir ātri sagatavojama, pasūtītājs sniedz atbildi.

**Pasūtītājs ievieto 1.10.4. punktā minēto informāciju tīmekļvietnē, kurā ir pieejami iepirkuma dokumenti un visi papildus nepieciešamie dokumenti, kā arī elektroniski nosūta atbildi piegādātājam, kas uzdevis jautājumu;**

1.10.5. iepirkuma dokumentos iekļautie fizisko personu dati tiks apstrādāti, pamatojoties uz 2016. gada 27. aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas f) apakšpunktu. Personas datu apstrādes pārzinis ir VAS “Latvijas dzelzceļš” un SIA “LDZ ritošā sastāva serviss”.

1. **INFORMĀCIJA PAR SARUNU PROCEDŪRAS PRIEKŠMETU**
	1. **Sarunu procedūras priekšmets:** motoreļļas Robust Diesel 40 vai ekvivalenta piegāde saskaņā ar nolikumu un tā pielikumiem;
	2. Sarunu procedūras priekšmets nav sadalīts daļās atbilstoši Tehniskajā specifikācijā (skat. nolikuma 2. pielikumu) norādītajai preces nomenklatūrai;
	3. piedāvājumu var iesniegt par sarunu procedūras priekšmetu pilnā vai nepilnā apjomā;
	4. **Tehniskā specifikācija:** pretendents apņemas piegādāt preci saskaņā ar Tehnisko specifikāciju (nolikuma 2.pielikums). Precei jābūt jaunai, nelietotai, preces tarai bez rūsas bojājumiem, saražotai ne agrāk kā 2023.gada jūlijā.
	5. **Preces piegādes būtiskākie noteikumi:**
		1. līguma darbības termiņš: **12 (divpadsmit) kalendāra mēneši** no līguma spēkā stāšanās brīža (vai līdz līguma priekšlaicīgas izpildes vai izbeigšanas dienai);
		2. preces piegādes grafiks: 30 (trīsdesmit) kalendāra dienu laikā pēc pasūtītāja rakstveida pieprasījuma iesniegšanas dienas neatkarīgi no pieprasītā preces daudzuma;
		3. preču piegāde: veicama saskaņā ar DDP INCOTERMS 2020 noteikumiem.
			1. piegādes vietas:
				1. Dzelzceļa stacija Daugavpils, kods 110003 SIA “LDZ ritošā sastāva serviss” degvielas bāze, kods 7357, Otrā Preču iela 30, Daugavpils, LV-5400;
				2. Dzelzceļa stacija Šķirotava, kods 090007 SIA “LDZ ritošā sastāva serviss” degvielas bāze, kods 7357, Krustpils iela 24, Rīga, LV-1057.
		4. preces garantijas termiņš: 60 (sešdesmit) mēneši;
	6. samaksas nosacījumi: 30 (trīsdesmit) kalendāra dienu laikā no preču pieņemšanas dokumentu parakstīšanas dienas;
	7. preču daudzums: saskaņā ar nolikuma Tehnisko specifikāciju. Pircējam nav pienākums iepirkt visu Tehniskajā specifikācijā norādīto preču apjomu. Kopējā faktiskā līguma summa tiek fiksēta pēc preču pavadzīmēs norādītajiem preces daudzumiem.
	8. Pasūtītājs/pircējs ir tiesīgs finansiālu vai citu apsvērumu dēļ palielināt vai samazināt sarunu procedūras priekšmeta apjomu, kā arī līguma kopējo summu.
2. **PRETENDENTU IZSLĒGŠANAS NOTEIKUMI UN KVALIFIKĀCIJAS PRASĪBAS[[2]](#footnote-2)**

**3.1. Pasūtītājs izslēdz pretendentu no turpmākās dalības sarunu procedūrā, neizskata piedāvājumu, kā arī līguma slēdzējs neslēdz iepirkuma līgumu ar pretendentu, uz kuru attiecas jebkurš no šādiem gadījumiem:**

3.1.1. ir konstatēts, ka pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 euro;

3.1.2. ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts;

3.1.3. pretendents, tā darbinieks vai pretendenta piedāvājumā norādītā persona ir konsultējusi vai citādi bijusi iesaistīta iepirkuma dokumentu sagatavošanā;

3.1.4. pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju;

3.1.5. ir konstatēts, ka uz pretendentu, kuram būtu piešķiramas līguma slēgšanas tiesības, tā piegādes ķēdes dalībnieku vai tā piedāvāto preci ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas kavētu līguma izpildi;

3.1.6. uz pretendenta norādīto personu ir attiecināmi 3.1.1 - 3.1.5. punktos minētie nosacījumi.

**3.2. Kvalifikācijas prasības:**

3.2.1. pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām;

3.2.2. pretendents piedāvā piegādāt nolikuma (tai skaitā, Tehniskās specifikācijas) prasībām atbilstošu preci;

3.2.3. pretendenta apliecinājums par tiesībām veikt sarunu procedūras priekšmetā minētās preces piegādi no piedāvājumā norādītā preces ražotāja;

3.2.4. pretendents iesniedz nolikuma prasībām atbilstošu piedāvājuma nodrošinājumu;

3.2.5. pretendents pēdējo 3 (trīs) darbības gadu laikā ir sekmīgi veicis sarunu procedūras priekšmetam līdzvērtīgas preces piegādi. Par līdzīgām precēm tiks uzskatītas eļļas un/vai smērvielas;

3.2.6. pretendenta kopējais finanšu apgrozījums pēdējos 3 (trīs) finanšu atskaites gados no ikgadējā Valsts ieņēmumu dienestam iesniegtā peļņas vai zaudējumu pārskata vai atbilstoši saimnieciskās darbības periodam, ja pretendents darbojas īsāku laika periodu nekā 3 (trīs) gadi (*ārvalsts pretendentam* – no atbilstoši tā valsts praksei pārbaudīta un apstiprināta gada finanšu pārskata) ir 2 (divas) reizes lielāks par pretendenta piedāvājumā piedāvāto līgumcenu;

3.2.7. pasūtītājam ir tiesības noraidīt pretendenta piedāvājumu, ja pretendentam uz piedāvājumu atvēršanas dienu ir neizpildītas saistības pret pircēju, kas izriet no pircēja un pretendenta iepriekš noslēgta preces/pakalpojumu piegādes līguma, ja pircējs un pretendents nav rakstiski vienojušies par saistību izpildes termiņa pagarināšanu.

1. **PRETENDENTU PIEDĀVĀJUMU IZVĒRTĒŠANA**

**4.1. Piedāvājumu izvēles kritērijs:** sarunu procedūras nolikuma prasībām atbilstošs piedāvājums ar viszemāko vienas vienības cenu.

Ja nolikuma 4.1.punktā minētais piedāvājums nav iesniegts par pilnu attiecīgās sarunu procedūras priekšmeta apjomu, tad Pasūtītājam ir tiesības atlikušo nepieciešamo apjomu iegādāties no pretendenta, kurš piedāvājis sarunu procedūras nolikuma prasībām atbilstošu piedāvājumu ar nākamo zemāko sarunu procedūras priekšmeta vienas vienības cenu.

**4.2. Piedāvājumu vērtēšanas kārtība:**

4.2.1. komisija ir tiesīga pretendentu kvalifikācijas un piedāvājumu atbilstības pārbaudi veikt tikai pretendentam, kuram būtu piešķiramas iepirkuma līguma slēgšanas tiesības. Komisija, izvērtējot piedāvājumus, pārbauda piedāvājuma (tajā iekļauto dokumentu) noformējuma un satura atbilstību nolikuma prasībām, vai piedāvājumā ir iekļauti visi dokumenti atbilstoši nolikuma prasībām, pretendenta kvalifikācijas atbilstību nolikuma prasībām un pārliecinās, vai uz pretendentu neattiecas nolikuma 3.1. punktā minētie izslēgšanas gadījumi.

Ja pretendents vai pretendenta piedāvājums neatbilst kādām no minētajām prasībām, komisija lemj par pretendenta piedāvājuma noraidīšanu un pretendenta izslēgšanu no turpmākās dalības sarunu procedūrā.

Ja piedāvājumā ir pieļauta noformējuma prasību neatbilstība, komisija vērtē to būtiskumu un lemj par piedāvājuma noraidīšanas pamatotību.

Ja ar piedāvājuma dokumentiem nav iesniegts atbilstošs piedāvājuma nodrošinājums 1% (viena procenta) apmērā no kopējās piedāvātās līgumcenas, iepirkuma komisija noraida pretendenta piedāvājumu un izslēdz pretendentu no turpmākās dalības sarunu procedūrā;

4.2.2. pēc nolikuma 4.2.1. punktā minētās pārbaudes komisija izvērtē pretendenta piedāvājuma atbilstību nolikuma tehniskajām prasībām. Ja piedāvājums neatbilst minētajām prasībām, komisija lemj par pretendenta piedāvājuma noraidīšanu un pretendenta izslēgšanu no turpmākās dalības sarunas procedūrā attiecīgajā daļā/pozīcijā;

4.2.3. komisija pārbauda, vai piedāvājumā nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus;

4.2.4. pasūtītājs var prasīt, lai pretendents vai kompetenta institūcija precizē vai izskaidro piedāvājuma dokumentus, kas iesniegti atbilstoši nolikumā izvirzītajām kvalifikācijas prasībām, kā arī piedāvājumu vērtēšanas gaitā pieprasīt, lai tiek izskaidrota piedāvājumā iekļautā informācija;

4.2.5. ja pretendentu piedāvājumi nav izdevīgi, komisija ir tiesīga pirms lēmuma par sarunu procedūras rezultātiem pieņemšanas piedāvāt visiem pretendentiem, kas iesnieguši nolikuma prasībām atbilstošus piedāvājumus, samazināt piedāvājuma cenu (sarunu procedūras priekšmeta daļās, par kuru/ām pretendents iesniedzis piedāvājumu);

4.2.6. pirms lēmuma pieņemšanas par iepirkuma līguma slēgšanas tiesību piešķiršanu, tiek veikta pārbaude attiecībā uz pretendentu, kuram būtu piešķiramas līguma slēgšanas tiesības saskaņā ar Starptautisko un Latvijas Republikas nacionālo sankciju likumu.

1. **SARUNAS AR PRETENDENTIEM**

**5.1.** Sarunas, ja nepieciešams, var tikt rīkotas pēc piedāvājumu pārbaudes vai piedāvājumu pārbaudes gaitā, ja:

5.1.1. komisijai nepieciešami pretendentu piedāvājumu precizējumi un / vai skaidrojumi;

5.1.2. nepieciešams vienoties par iespējamām izmaiņām sarunu procedūras priekšmetā;

5.1.3. nepieciešams vienoties par līguma projekta (nolikuma 5. pielikums) būtiskiem noteikumiem, piemēram: izpildes termiņos, tehniskajos noteikumos;

5.1.4. nepieciešams vienoties par iespējami izdevīgāku cenu un samaksas noteikumiem.

**5.2.** Gadījumā, ja divi vai vairāk pretendenti ir iesnieguši piedāvājumus ar vienādām vienas vienības zemākajām cenām, uzvarētāja noteikšanai komisija lūgs piedāvāto cenu samazināt un iesniegt jaunu finanšu piedāvājumu.

**5.3.** Sarunas tiks protokolētas.

**5.4.** *(ja nepieciešams)* var tikt noteiktas atkārtotas piedāvājumu un/vai Finanšu piedāvājumu iesniegšanas. Šādā gadījumā atkārtoti iesniegto piedāvājumu atvēršana nav atklāta[[3]](#footnote-3).

1. **lēmuma pieņemšana**

**6.1.** Pēc piedāvājumu pārbaudes un izvērtēšanas komisija izvēlas uzvarētāju, uz kuru nav attiecināmi nolikumā minētie izslēgšanas gadījumi, un kurš iesniedzis sarunu procedūras priekšmetam atbilstošu piedāvājumu ar viszemāko vienas vienības cenu par katru sarunu procedūras priekšmeta daļu;

**6.2.** ja sarunu procedūrā kādā no daļām nav iesniegti piedāvājumi vai, ja iesniegtie piedāvājumi neatbilst sarunu procedūras dokumentos noteiktajām prasībām, komisija pieņem lēmumu izbeigt vai pārtraukt sarunu procedūru attiecīgajā daļā;

**6.3.** komisija ir tiesīga jebkurā brīdī izbeigt vai pārtraukt sarunu procedūru, ja tam ir objektīvs pamatojums;

**6.4.** ja sarunu procedūrā iesniegts viens piedāvājums, komisija lemj, vai tas atbilst nolikuma prasībām, vai tas ir izdevīgs un vai attiecīgo pretendentu var atzīt par uzvarētāju sarunu **procedūrā;**

**6.5.** pēc piedāvājuma pārbaudes, izvērtēšanas *(un sarunām, ja nepieciešams)* komisija pieņem lēmumu par sarunu procedūras rezultātiem vai sarunu procedūras izbeigšanu vai pārtraukšanu;

* 1. līguma slēdzēja valdes galīgā lēmuma par sarunu procedūras rezultātu un līguma noslēgšanu pieņemšana iekšējos normatīvajos aktos noteiktajā kārtībā ir pamats līguma noslēgšanai ar sarunu procedūras uzvarētāju (atbilstoši nolikuma 5. pielikumam).
1. **SARUNU PROCEDŪRAS REZULTĀTU PAZIŅOŠANA UN IEPIRKUMA LĪGUMA NOSLĒGŠANA, līguma Nodrošinājuma nosacījumi**

**7.1**. Līguma slēdzējs 5 (piecu) darba dienu laikā pēc lēmuma pieņemšanas rakstiski informē visus pretendentus par sarunu procedūras rezultātiem. Gadījumā, ja sarunu procedūra tika izbeigta vai pārtraukta, līguma slēdzējs vienlaikus informē visus pretendentus par visiem iemesliem, kuru dēļ sarunu procedūra tika izbeigta vai pārtraukta;

**7.2.** sarunu procedūras uzvarētājs 5 (piecu) dienu laikā no paziņojuma saņemšanas par sarunu procedūras rezultātiem piekrīt noslēgt līgumu. Ja sarunu procedūras uzvarētājs atsakās slēgt iepirkuma līgumu, komisija pieņem lēmumu slēgt līgumu ar nākamo pretendentu, kurš piedāvājis viszemāko cenu un uz kuru nav attiecināmi nolikumā minētie izslēgšanas gadījumi, vai pārtraukt sarunu procedūru, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kurš piedāvājis viszemāko cenu, bet tas atsakās līgumu slēgt, komisija pieņem lēmumu pārtraukt sarunu procedūru, neizvēloties nevienu piedāvājumu. Galīgo lēmumu arī šajā gadījumā pieņem saskaņā ar nolikuma 6.6. punktu;

**7.3.** pēc iepirkuma līguma noslēgšanas izraudzītais pretendents 10 darba dienu laikā iesniedz līguma slēdzējam līguma nodrošinājumu 3% (trīs procentu) apmērā bez PVN kredītiestādes garantijas veidā vai kā naudas iemaksu līguma slēdzēja kontā (konta Nr. nolikuma 1.6.2. punkts, sīkāk līguma nodrošinājumu nosacījumus skat. arī nolikuma 5. pielikuma 3. sadaļā un formu 4. pielikumā);

**7.4.** iesniegtajam līguma nodrošinājumam jāgarantē, ka nodrošinājuma devējs, ņemot vērā starp uzņēmēju un izraudzīto pretendentu noslēgto iepirkuma līgumu, nodrošina ar garantiju izraudzītā pretendenta saistības pret pasūtītāju/līguma slēdzēju, kādas tam var rasties, neizpildot iepirkuma līguma noteikumus. Valūta, kādā nodrošinājuma devējs izmaksā līguma nodrošinājumu, ir EUR;

**7.5.** iesniegtajam līguma nodrošinājumam jāgarantē, ka nodrošinājuma devējs samaksās pasūtītājam/līguma slēdzējam (vai pasūtītājs/līguma slēdzējs ieturēs) jebkuras pieprasītās summas samaksu noteiktās garantijas summas robežās pēc pasūtītāja/līguma slēdzēja pirmā rakstiskā pieprasījuma, kurā paziņots, ka izraudzītais pretendents nav izpildījis līguma saistības, neprasot pasūtītājam/līguma slēdzējam papildus pamatot savu prasību;

**7.6.** līguma nodrošinājumam jābūt spēkā līdz līguma saistību pilnīgai izpildei, vismaz 30 (trīsdesmit) kalendāra dienas pēc preču pieņemšanas-nodošanas akta parakstīšanas brīža.

**Pielikumā:**

1. pielikums - Pieteikums dalībai sarunu procedūrā /forma/ uz 9 lpp.;

2. pielikums - Tehniskā specifikācijauz 8 lpp.;

3. pielikums - Piedāvājuma nodrošinājums /forma/ uz 1 lpp.;

4. pielikums - Līguma nodrošinājums /forma/ uz 1 lpp.;

5. pielikums - Iepirkuma līguma projekts uz 10 lpp.

VAS „Latvijas dzelzceļš”

Iepirkumu biroja vadītāja D.Smilktena

*Zilberga 67234932*

*Inga.zilberga@ldz.lv*

**1. pielikums**

 VAS “Latvijas dzelzceļš” sarunu procedūras ar publikāciju

 “Motoreļļas Robust Diesel 40 vai ekvivalenta piegāde SIA „LDZ ritošā sastāva serviss" vajadzībām” nolikumam

[*uz* *pretendenta uzņēmuma veidlapas*]

2024.gada “\_\_\_.”\_\_\_\_\_\_\_\_\_ Nr.\_\_\_\_\_\_\_\_\_\_\_\_\_\_\_\_\_\_\_\_

**PIETEIKUMS**

**DALĪBAI SARUNU PROCEDŪRĀ AR PUBLIKĀCIJU**

**“Motoreļļas Robust Diesel 40 vai ekvivalenta piegāde SIA „LDZ ritošā sastāva serviss" vajadzībām”**

/forma/

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_, reģ.Nr.\_\_\_\_\_\_\_\_\_\_\_\_\_\_\_\_\_\_\_\_, tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

personā,

(Pretendenta nosaukums) (vadītāja vai pilnvarotās personas vārds, uzvārds, amats)

ar šī pieteikuma iesniegšanu:

1. apliecina savu dalību VAS “Latvijas dzelzceļš” organizētajā sarunu procedūrā ar publikāciju “Motoreļļas Robust Diesel 40 vai ekvivalenta piegāde SIA „LDZ ritošā sastāva serviss" vajadzībām” (iepirkuma identifikācijas Nr. LDZ 2024/24-SPA) (turpmāk – “sarunu procedūra”);
2. piedāvā piegādāt SIA „LDZ ritošā sastāva serviss” (turpmāk – pircējs) sarunu procedūras nolikuma priekšmetam, t.sk. Tehniskās specifikācijas (nolikuma 2. pielikums) prasībām atbilstošu preci par šādu cenu:

**FINANŠU PIEDĀVĀJUMS**

|  |  |  |  |  |  |  |
| --- | --- | --- | --- | --- | --- | --- |
| **Preces nosaukums (standarts)** | **Preces muitas kods\*** | **Pretendenta piedāvājums** (norāda atzīmi par atbilstību tehniskajām prasībām un informāciju – īsu aprakstu piedāvātajiem parametriem (valsts, no kuras prece tiek ievesta, ražotājs, kategorija u.c.) | **Daudzums\*\*** | **Preces iepakojums,** *norādīt (atbilstoši TS prasībām)* | **Vienības cena par 1 t,** **EUR bez PVN** | **Summa,****EUR bez PVN** |
| **Motoreļļa Robust Diesel 40 vai ekvivalents (ne zemāks par API CF, SAE 40 prasībām)** |  |  | 150 tonnas( +/-) 25% |  |  |  |

\* **ZIŅAS PAR MUITAS KODIEM**

Lai pārliecinātos, vai uz piedāvāto preci, ja prece tiek ievesta no Krievijas Federācijas vai Baltkrievijas Republikas, nav attiecināms aizliegums importam Eiropā (tai skaitā, Latvijā) saskaņā ar starptautisko vai nacionālo sankciju normatīviem, t.sk. Padomes Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, Padomes Regulu (EK) Nr. 765/2006 par ierobežojošiem pasākumiem, ņemot vērā situāciju Baltkrievijā un Baltkrievijas iesaistīšanos Krievijas agresijā pret Ukrainu, visām piedāvātajām preču vienībām jānorāda kombinētās nomenklatūras (KN) preču kodus atbilstoši Komisijas Īstenošanas regulai (ES) 2021/1832 (2021.gada 12.oktobris), ar ko groza I pielikumu Padomes Regulai (EEK) Nr. 2658/87 par tarifu un statistikas nomenklatūru un kopējo muitas tarifu (saite uz Regulu <https://eur-lex.europa.eu/legal-content/LV/TXT/?toc=OJ%3AL%3A2021%3A385%3ATOC&uri=uriserv%3AOJ.L_.2021.385.01.0001.01.LA>V).

\*\*Norādīto novirzi (+/-) 25% nosaka Pircējs pēc saviem ieskatiem.

1. piedāvā preces garantijas termiņu \_\_\_\_\_\_ (*nosacījums:* ***60 (sešdesmit)) mēneši****)* no preces pieņemšanas – nodošanas dokumenta parakstīšanas dienas vai saskaņā ar ražotāja tehnisko dokumentāciju;
2. piedāvā preces samaksas termiņu 30 (trīsdesmit) kalendāra dienas no preces pavadzīmes parakstīšanas dienas;
3. apliecina, ka sarunu procedūras nolikums ir skaidrs un saprotams, iebildumu un pretenziju nav un līguma slēgšanas tiesību piešķiršanas gadījumā apņemas pildīt visus sarunu procedūras nolikuma noteikumus, kā arī slēgt līgumu atbilstoši sarunu procedūras nolikumam pievienotajam līguma projektam;
4. apliecina, ka neatbilst nevienam no sarunu procedūras nolikuma 3.1. punktā minētajiem pretendentu izslēgšanas gadījumiem;
5. apliecina, ka ir informēts, ka izpildoties kādam no sarunu procedūras nolikuma 3.1. punktā minētajiem pretendentu izslēgšanas gadījumiem piedāvājuma derīguma termiņa laikā, pretendenta piedāvājums var tikt noraidīts vai līguma slēgšanas tiesību piešķiršanas gadījumā pircējs var atteikties slēgt iepirkuma līgumu;
6. apliecina, ka iepirkuma piedāvājumā norādītās preces un pretendents un tā piegādes ķēdes dalībnieki nav iekļauti un uz tiem nav attiecināmas starptautiskās vai nacionālās sankcijas, atbilstoši Eiropas Savienības tiesību aktos un Latvijas Republikas nacionālajos tiesību aktos norādītajam. Ja iepirkuma ietvaros vai iespējamā iepirkuma līguma izpildes laikā šādas sankcijas tiks piemērotas vai kļūs attiecināmas, pretendents nekavējoties rakstveidā par to paziņos pasūtītājam;
7. atzīst sava piedāvājuma derīguma termiņu ne mazāk kā 100 (viens simts) dienas no piedāvājuma atvēršanas dienas;
8. apliecina, ka ir tiesīgs veikt preces piegādi un garantē, ka prece tiks piegādāta saskaņā ar piedāvājumu un sarunu procedūras Tehnisko specifikāciju (sarunu procedūras nolikuma 2. pielikums), tā būs jauna nelietota, tara bez rūsas bojājumiem, saražota ne agrāk kā 2023.gada jūlijā un brīva no visa veida apgrūtinājumiem;
9. garantē, ka sarunu procedūras priekšmetā minētā prece tiks piegādāta no piedāvājumā norādītā ražotāja: \_\_\_\_\_\_\_\_\_\_\_\_\_\_\_\_\_\_\_\_\_\_(nosaukums, reģistrācijas numurs, valsts, adrese).
10. apliecina, ka piedāvājuma cenā ir iekļautas pilnīgi visas pretendenta izmaksas, kas saistītas ar preces piegādi, t.sk. preces cena, transportēšanas izmaksas līdz piegādes vietai, pārkraušanas, izkraušanas, personāla un administratīvās izmaksas, sociālie, dabas resursu, muitas, atmuitošanas u.c. nodokļi (izņemot PVN), kurus piegādātājs apņemas samaksāt, kā arī pieskaitāmās izmaksas, ar peļņu un riska faktoriem saistītās izmaksas, pretendenta neparedzamie izdevumi un citas iespējamās izmaksas. Apzinās, ka piedāvājuma cenā neiekļautās izmaksas līguma izpildes laikā netiks kompensētas. Piedāvātā cena līguma izpildes laikā būs nemainīga arī valūtas kursa, cenu inflācijas un citu preces izmaksu ietekmējošu faktoru izmaiņu gadījumos;
11. garantē, ka līguma izpildes laikā nodrošinās preces piegādi pa daļām \_\_\_\_\_\_\_ (ne vairāk kā 30) kalendāra dienu laikā pēc atsevišķiem pircēja (SIA “LDZ ritošā sastāva serviss”) rakstiskiem pieteikumiem neatkarīgi no pieprasītā preces daudzuma;
12. apliecina, ka kopā ar piegādājamo preci tiks iesniegti preces kvalitāti apliecinoši dokumenti –(pārdevēja atbilstības deklarācija, ražotāja izdotas preces pases un/vai kvalitātes sertifikāti) un ja prece tiek piegādāta pārdevēja tarā bez ražotāja plombas – katrai preču partijai tiks pievienota gan ražotāja kvalitātes sertifikāta kopija un drošības datu lapa, gan sertificētas laboratorijas atzinums par preces kvalitāti un atbilstību normatīvajos aktos noteiktajām prasībām un standartiem. Saskaņā ar nolikuma prasībām, apzīmējumi un marķējumi uz iepakojuma atbildīs piedāvājumā norādītajiem apzīmējumiem un standartiem;
13. apliecina, ka līguma nodrošinājuma nosacījumi ir skaidri un 10 (desmit) darba dienu laikā pēc līguma noslēgšanas pircējam tiks iesniegts (iemaksāts) sarunu procedūras nolikuma prasībām atbilstoši noformēts līguma nodrošinājums 3% (trīs procentu) apmērā no līguma summas (bez PVN);
14. apliecina, ka pretendents, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā, kā arī nav mēģinājusi prettiesiski ietekmēt pasūtītāja vai iepirkuma komisijas, vai iepirkuma komisijas locekļa lēmumu attiecībā uz iepirkuma procedūru vai iegūt tādu konfidenciālu informāciju, kas tam sniegtu nepamatotas priekšrocības iepirkuma procedūrā;
15. apliecina, ka ir iepazinies ar „Latvijas dzelzceļš” koncerna mājas lapā http://www.ldz.lv publicētajiem „Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki;
16. informē par finanšu apgrozījumu[[4]](#footnote-4):

|  |
| --- |
| **Apgrozījums (*EUR*, bez PVN)** |
| **20\_\_.gadā** | **20\_\_.gadā** | **20\_\_.gadā** |
|  |  |  |

1. informē par pēdējo 3 (trīs)[[5]](#footnote-5) darbības gadu laikā pretendenta sekmīgi izpildītu (-iem) līdzīgu (-iem) līgumu (-iem):

|  |  |  |  |  |
| --- | --- | --- | --- | --- |
| **Nr.p.k.** | **Preces nosaukums** | **Piegādes apjoms EUR,****summa bez PVN** | **Preču saņēmējs** | **Pasūtījuma izpildes laiks****(no.. līdz..)** |
| **Juridiskās personas nosaukums** | **Kontaktpersonas vārds, uzvārds, amats, tālrunis** |
|  |  |  |  |  |  |
|  |  |  |  |  |  |

1. Pretendenta rekvizīti:

(*Pretendents aizpilda tabulu, norādot visu pieprasīto informāciju*)

|  |  |
| --- | --- |
| Pretendenta nosaukums |  |
| Reģistrācijas numurs |  |
| Juridiskā adrese |  |
| Adrese korespondences saņemšanai |  |
| Bankas norēķinu konts |  |
| Bankas nosaukums, SWIFT |  |
| Kontaktpersonas vārds, uzvārds |  |
| Tālruņa numurs |  |
| Mobilā tālruņa numurs |  |
| Elektroniskā pasta adrese |  |
| Elektroniskā pasta adrese (saziņai) |  |

Pretendenta vadītāja vai pilnvarotās personas[[6]](#footnote-6) amats, vārds un uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. pielikums**

VAS “Latvijas dzelzceļš” sarunu procedūras ar publikāciju

 “Motoreļļas Robust Diesel 40 vai ekvivalenta piegāde SIA „LDZ ritošā sastāva serviss" vajadzībām” nolikumam

**TEHNISKĀ SPECIFIKĀCIJA\***

|  |  |
| --- | --- |
| Preces nosaukums (standarts) | Daudzums\*\* |
| Motoreļļa Robust Diesel 40 vai ekvivalents | *150 tonnas (+/-) 25%* |

*\*\*Norādīto novirzi (+/-) 25% nosaka pircējs pēc saviem ieskatiem.*

**1.1.** Motoreļļas Robust Diesel 40 kvalitātes prasības:

|  |  |  |  |  |  |
| --- | --- | --- | --- | --- | --- |
| **Parametrs** | **Mērvienība** | **Metode** | **Min.** | **Tipiski** | **Max.** |
| Vizuālais izskats pie 20°C | - | - | - | Dzidra, caurspīdīga | - |
| Kinemātiskā viskozitāte pie 100 °C | mm2/s | ISO 3104:2021 | 14,50 | 15,40 | 16,300 |
| Kinemātiskā viskozitāte pie 40 °C | mm2/s | ISO 3104:2021 | 135,00 | 159,80 | 165,00 |
| Kalcija saturs | %(m) | ASTM D 4951-14:2019 | 0,4410 | 0,5200 | 0,5400 |
| Cinka saturs (RFS) | %(m) | ASTM D 6481-14:2019 | 0,0460 | 0,0510 | 0,0560 |
| Blīvums pie 15°C | g/cm3 | ISO 12185:1998 | 0,890 | 0,898 | - |
| Viskozitātes indekss | - | ISO 2909:1999 | 100 | 102 | 120 |
| Sastingšanas temperatūra | °C | DIN ISO 3016:2012 | - | -24 | -24 |
| Sārmainība (BN) | mg KOH/g | ISO 3771:2011 | 12,0 | 12,8 | 13,0 |
| Uzliesmošanas temperatūra (Cleveland) | °C | ISO 2592:2000 | 220 | 245 | - |

**1.2.** Motoreļļas kvalitātei jāatbilst ne zemākai par API CF, SAE 40 prasībām.

**1.3.** Motoreļļai jāatbilst dīzeļdzinēju 2A-5D49, K6S310DR, 14D40, 10D100 ekspluatācijas prasībām.

**1.3.1** Ekvivalentai motoreļļai jāatbilst dīzeļdzinēju 2A-5D49, K6S310DR, 14D40, 10D100 ekspluatācijas prasībām, kā arī tai jābūt saderīgai ar svaigu vai ekspluatācijā esošu Robust Diesel 40. Ekvivalentas motoreļļas piejaukšanas gadījumā jebkurās proporcijās abu eļļu sajaukums nedrīkst uzrādīt vājākus parametrus. Piedāvājumam jāpievieno informācija par eļļas tehniskajiem parametriem, savietojamības apliecinājums un savietojamības testu rezultāti.

**1.4.** Katras piegādātās motoreļļas partijas atbilstība 1.1. punktā norādītajām prasībām jāapliecina ar akreditētas laboratorijas testēšanas protokolu (pārskatu) vai ražotāja laboratorijas izdotu sertifikātu(kvalitātes pasi). Piegādātās produkcijas dokumentācijai jāpievieno DROŠĪBAS DATU LAPA valsts valodā, saskaņā ar Regulām (EK) Nr. 1272/2008, 1907/2006 un (ES) 2015/830.

**1.5. Piegādes iepakojums**: dzelzceļa cisterna, auto cisterna vai 1000L IBC konteineri. Katru motoreļļas piegādes pasūtījumu ar piegādes datumu un pasūtīto daudzumu Pircējs paziņo rakstiski.

**1.6. Līguma/ piegādes termiņi:** 12 (divpadsmit) mēneši pēc līguma noslēgšanas.

**1.7. Produkcijas piegādes adreses (Pircēja noliktavas):**

Dzelzceļa stacija Daugavpils, kods 110003

SIA “LDZ ritošā sastāva serviss” degvielas bāze, kods 7357, Otrā Preču iela 30, Daugavpils, LV-5400.

Dzelzceļa stacija Šķirotava, kods 090007

SIA “LDZ ritošā sastāva serviss” degvielas bāze, kods 7357, Krustpils iela 24, Rīga, LV-1057.

**1.8. Produkcijas uzglabāšana un garantijas termiņš**: Produkta transportēšanas un piegādes laikā jāievēro Pircēja darba drošības instrukcijas un vides noteikumus, kas attiecas uz minerāleļļu produktiem. Motoreļļai ir jābūt gatavai smērvielas formulai. Preces DROŠĪBAS DATU LAPĀ norādītajos uzglabāšanas apstākļos derīguma termiņš 60 (sešdesmit) mēneši pie uzglabāšanas temperatūras maks. 40°C.

**1.9. Produkcijas izgatavošanas gads:** motoreļļai jābūt ražotai ne agrāk kā 2023.gada jūlijā.

**1.10. Citi piegādes nosacījumi:** Piegāde veicama saskaņā ar DDP INCOTERMS 2020 noteikumiem.

\*Tehniskās specifikācijas pēdējās aktualizācijas datums: 08.02.2024.

|  |  |  |
| --- | --- | --- |
|

|  |
| --- |
| Vadītāja vai pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Vadītāja vai pilnvarotās personas vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

 |  |

**3. pielikums**

VAS “Latvijas dzelzceļš” sarunu procedūras ar publikāciju

 “Motoreļļas Robust Diesel 40 vai ekvivalenta piegāde SIA „LDZ ritošā sastāva serviss" vajadzībām” nolikumam

**PIEDĀVĀJUMA NODROŠINĀJUMS**

*forma*

**Piedāvājuma nodrošinājums (galvojums) Nr. \_\_\_\_\_\_**

Rīgā, Datums: \_\_\_\_\_\_\_\_\_\_\_\_

|  |  |
| --- | --- |
| **Kredītiestāde:** | … |

Kredītiestāde/ juridiskā adrese …

Vienotais reģistrācijas numurs …

Bankas iestādes rekvizīti …

Bankas kods …

Norēķinu konta numurs …

|  |  |
| --- | --- |
| **Pircējs/līguma slēdzējs:** | SIA “LDZ ritošā sastāva serviss” |

Pircēja/līguma slēdzēja juridiskā adrese Turgeņeva iela 21, Rīga, LV-1050, Latvija.

Vienotais reģistrācijas numurs 40003788351

|  |  |
| --- | --- |
| **Pretendents:** | … |

Adrese …

Vienotais reģistrācijas numurs …

Ievērojot to, ka Pretendents iesniedz savu piedāvājumu sarunu procedūrai ar publikāciju “Motoreļļas Robust Diesel 40 vai ekvivalenta piegāde SIA „LDZ ritošā sastāva serviss" vajadzībām” (iepirkuma identifikācijas Nr. LDZ 2024/24-SPA), Kredītiestāde apņemas nodrošināt ar Kredītiestādes galvojumu Pretendenta saistības pret Pircēju, kādas var rasties, Pretendentam neizpildot sarunu procedūras ar publikāciju nolikuma noteikumus.

Šis galvojums izsniegts par summu: EUR \_\_\_\_\_\_

|  |
| --- |
| **Kredītiestādes galvojuma nosacījumi:** 1. Kredītiestāde apņemas samaksāt Pircējam/līguma slēdzējam augstāk minēto summu pēc Pircēja/līguma slēdzēja pirmā rakstiskā pieprasījuma, neprasot Pircējam/līguma slēdzējam pamatot savu prasību, ar noteikumu, ka savā pieprasījumā Pircējs/līguma slēdzējs norāda, ka viņa pieprasītā summa attiecas uz vienu vai vairāku sekojošu NOSACĪJUMU spēkā stāšanos:1.1. Pretendents atsauc savu piedāvājumu, kamēr ir spēkā piedāvājuma nodrošinājums;1.2. Pretendents, kura piedāvājums izraudzīts saskaņā ar piedāvājuma izvēles kritēriju, Pasūtītāja/līguma slēdzēja noteiktajā termiņā nav iesniedzis tam iepirkuma procedūras dokumentos un iepirkuma līgumā paredzēto līguma nodrošinājumu;1.3. Pretendents, kura piedāvājums izraudzīts saskaņā ar piedāvājumu izvēles kritēriju, neparaksta iepirkuma līgumu Pasūtītāja/līguma slēdzēja noteiktajā termiņā. |
| *Šai garantijai tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām („The ICC Uniform Rules for Demand Guaranties”, ICC Publication, No.758).* |

|  |
| --- |
| \_\_\_\_\_\_\_/aizpilda, saskaņā ar sarunu procedūras nolikuma prasībām/\_\_\_\_\_\_\_\_\_\_\_\_\_ |

 Galvojums ir spēkā:

*/kredītiestādes paraksttiesīgās personas paraksts un atšifrējums/*

**4. pielikums**

VAS “Latvijas dzelzceļš” sarunu procedūras ar publikāciju

 “Motoreļļas Robust Diesel 40 vai ekvivalenta piegāde SIA „LDZ ritošā sastāva serviss" vajadzībām” nolikumam

**LĪGUMA NODROŠINĀJUMS**

*forma*

**Līguma nodrošinājums (galvojums) Nr. \_\_\_\_\_\_**

<*Izdošanas vieta:*> \_\_\_\_\_\_\_\_ <*Datums*:> \_\_\_\_\_\_\_\_\_\_\_\_

|  |  |
| --- | --- |
| **Kredītiestāde:** | <*Kredītiestādes nosaukums>* |

Kredītiestādes juridiskā adrese: …

Vienotais reģistrācijas numurs: …

Kredītiestādes iestādes rekvizīti: …

Kods: …

Norēķinu konta numurs …

|  |  |
| --- | --- |
| **Pircējs:** | SIA “LDZ ritošā sastāva serviss” |

Pircēja juridiskā adrese: Turgeņeva iela 21, Rīga, LV-1050

Vienotais reģistrācijas numurs: 40003788351

|  |  |
| --- | --- |
| **Piegādātājs:** | …. |

Piegādātāja juridiskā adrese: …

<*ja atšķiras:>* Piegādātāja faktiskā adrese: …

Piegādātāja vienotais reģistrācijas numurs …

Atsaucoties uz 20\_\_.gada \_\_.\_\_\_\_\_\_\_\_ Līgumu Nr.\_\_\_ (turpmāk – Līgums), kas noslēgts starp **Pircēju un Piegādātāju**, Kredītiestāde apņemas nodrošināt ar Līguma nodrošinājumu (galvojumu) Uzņēmēja saistības pret Pircēju, kādas var rasties, Piegādātājam neizpildot Līguma noteikumus.

|  |
| --- |
| Šis Galvojums izsniegts par iespējamo summu: EUR \_\_\_\_\_\_\_\_\_ |

|  |
| --- |
| **Galvojuma nosacījumi:** 1. Kredītiestāde apņemas bez iebildumiem un nosacījumiem samaksāt Pircējam jebkuras pieprasītās summas samaksu augstāk noteiktās summas robežās pēc Pircēja pirmā rakstiskā pieprasījuma, kurā paziņots, ka Piegādātājs nav izpildījis Līguma saistības, neprasot Pircējam pamatot savu prasību.2. Jebkura Līgumadaļa var tikt labota, Pircējam un Piegādātājam savstarpēji vienojoties, kredītiestādei par to neziņojot, ar noteikumu, ka ar šogalvojumu noteiktā summa netiek palielināta un galvojuma termiņš netiek pagarināts. |

*Šai garantijai tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām („The ICC Uniform Rules for Demand Guaranties”, ICC Publication, No.758).*

|  |
| --- |
| 30 (trīsdesmit) dienas pēc līguma izpildes brīža, un izbeidzas pilnībā, ja līdz šim datumam Kredītiestāde nav saņēmusi Pircēja pieprasījumu par Piegādātāja nenokārtotām saistībām.  |

Galvojums ir spēkā līdz:

*/kredītiestādes paraksttiesīgās personas paraksts un atšifrējums/*

**5. pielikums**

 VAS “Latvijas dzelzceļš” sarunu procedūras ar publikāciju

 “Motoreļļas Robust Diesel 40 vai ekvivalenta piegāde SIA „LDZ ritošā sastāva serviss" vajadzībām” nolikumam

Līguma projekts

**LĪGUMS Nr.**  **\_\_\_\_\_\_\_\_**

|  |  |
| --- | --- |
| Rīgā | Līguma datums ir pēdējā pievienotā drošāelektroniskā paraksta un laika zīmoga datums |

**Sabiedrība ar ierobežotu atbildību “LDZ ritošā sastāva serviss”**, vienotais reģistrācijas Nr.40003788351, turpmāk – pircējs,­­­­­­­­­­­­­­­­­­­­­­­\_\_\_\_\_\_\_\_\_\_, no vienas puses, un

**Sabiedrība ar ierobežotu atbildību\_\_\_\_\_\_\_\_\_**, vienotais reģistrācijas Nr. \_\_\_, turpmāk - pārdevējs, valdes priekšsēdētāja \_\_\_\_\_\_\_\_\_\_\_ personā no otras puses, turpmāk katra atsevišķi un abas kopā sauktas puses/puse, labā ticībā, bez viltus, maldības un spaidiem, noslēdza šo līgumu par sekojošo:

1. **LĪGUMA PRIEKŠMETS**
	1. Pārdevējs piegādā un pārdod, un Pircējs pieņem un pērk motoreļļu \_\_\_\_\_\_\_\_\_, turpmāk – Produkcija vai Prece, atbilstoši līguma tehniskajai specifikācijai (līguma 1.pielikums) un atbilstoši VAS “Latvijas dzelzceļš” organizētās sarunu procedūras ar publikāciju “Motoreļļas Robust Diesel 40 vai ekvivalenta piegāde SIA „LDZ ritošā sastāva serviss" vajadzībām”, identifikācijas Nr.LDZ 2024/24-SPA, (turpmāk – sarunu procedūra) nolikumam (apstiprināts \_\_\_\_\_\_\_\_\_\_\_ \_\_\_\_\_, (turpmāk – nolikums) un Pārdevēja pieteikumam dalībai sarunu procedūrā (turpmāk – Piedāvājums) un šī līguma pielikumiem.
2. **PRODUKCIJAS KVALITĀTE, DAUDZUMS UN PIEGĀDES TERMIŅI**
	1. Kvalitāte: Motoreļļas kvalitātei jāatbilst visām standarta (API CF, SAE 40) kvalitātes prasībām.
	2. Pircējs veic piegādi no ražotāja *\_\_\_\_\_\_\_\_\_\_\_\_ (valsts)*, kura kvalitātes sertifikāti tika uzrādīts iesniegtā Pārdevēja Piedāvājumā.Pārdevējs garantē Produkcijas piegādi no konkrētā ražotāja, piegāde no cita ražotāja ir iespējama tikai ar Pircēja piekrišanu, veicot grozījumus līgumā.
	3. Mērvienība: tonna.
	4. Produkcijas daudzums: *motoreļļa* \_\_\_\_\_\_\_\_\_ *- 150 (viens simts piecdesmit) tonnas (+/-) 25 %*. Novirzi (+/-) 25% nosaka Pircējs pēc saviem ieskatiem.
	5. Piegādes termiņš: 12 (divpadsmit) mēneši pēc līguma noslēgšanas (līguma termiņš (datums) tiks precizēts slēdzot līgumu), Produkcijas piegāde notiek pa daļām atbilstoši Pircēja rakstiskam pasūtījumam 30 (desmit) kalendāra dienu laikā (līguma 3.pielikums). Pircējs veic rakstisku Produkcijas partijas pasūtījumu Pārdevējam, norādot Produkcijas partijas daudzumu un piegādes vietu nākamajam mēnesim, līdz iepriekšējā mēneša 20.datumam.
	6. Pircējs ir tiesīgs visā līguma darbības laikā pēc sava ieskata vairākkārtīgi uz laiku līdz *3 (trīs) mēnešiem* atteikties no Produkcijas pasūtīšanas, kas norādīta līguma 2.4.punktā, nosūtot Pārdevējam par to rakstisku paziņojumu 20 (divdesmit) kalendāra dienas iepriekš (*nosūtītā dokumenta reģistrācijas datums Pircēja lietvedībā*). Pircējs ir arī tiesīgs pagarināt līguma 2.5.punktā noteikto Produkcijas piegādes termiņu līdz pilnai piegādes daudzuma izpildei, ja līdz līgumā noteiktā piegādes termiņa beigām nav pasūtījis līguma 2.4.punktā noteikto Produkcijas daudzumu.
	7. **Piegāde uz noliktavām** Daugavpilī un Rīgā:
		1. Dzelzceļa stacija Daugavpils, kods 110003**:** SIA ”LDZ ritošā sastāva serviss” degvielas bāze, kods 7357, 2.Preču iela 30, Daugavpils, LV-5401;
		2. Dzelzceļa stacija Šķirotava, kods 090007: SIA ”LDZ ritošā sastāva serviss” degvielas bāze, kods 7357, Krustpils iela 24, Rīga, LV-1057.
3. **PRODUKCIJAS CENA UN LĪGUMA SUMMA**
	1. Produkcijas cena noteikta saskaņā ar Pārdevēja iesniegto Piedāvājumu un ir **\_\_\_\_\_\_\_\_ EUR** (\_\_\_\_\_\_\_\_\_ euro, \_\_\_ centi), bez pievienotās vērtības nodokļa (turpmāk - PVN), par 1 (vienu) tonnu. Cenā jābūt iekļautām visām izmaksām, kas saistītas ar Produkcijas piegādi, t.sk. Produkcijas cena, transportēšanas izmaksas līdz piegādes vietai, pārkraušanas izmaksas, personāla un administratīvās izmaksas, sociālie, dabas resursu, muitas, atmuitošanas u.c. nodokļi (izņemot PVN), saskaņā ar Latvijas Republikas normatīvajiem aktiem, kā arī pieskaitāmās izmaksas, ar peļņu un riska faktoriem saistītās izmaksas, neparedzamie izdevumi un citas iespējamās izmaksas.
	2. Līguma summa līdz **\_\_\_\_\_\_\_\_ EUR** (\_\_\_\_\_\_\_\_\_\_\_\_\_\_\_\_\_\_\_\_\_\_\_ euro, 0 centi) bez PVN. Pieļaujamais produkcijas piegādes apjoma palielinājums līdz 25% (divdesmit pieci procenti) no līguma summas, pēc Pircēja pieprasījuma.
	3. PVN tiek piemērots atbilstoši normatīvo aktu prasībām.
4. **SAMAKSAS NOTEIKUMI**
	1. Par piegādāto kvalitatīvo Produkciju Pircējs samaksā ar pārskaitījumu **30 (trīsdesmit) kalendāra** dienu laikā pēc Produkcijas nodošanas - pieņemšanas akta un rēķina parakstīšanas par faktiski saņemto kvalitatīvās Produkcijas daudzumu, pārskaitot naudu uz Pārdevēja izrakstītajā rēķinā norādīto kontu.Pircējs maksā par piegādāto Produkciju EUR.
	2. Samaksas termiņa tecējums sākas nākošajā dienā pēc Produkcijas nodošanas - pieņemšanas akta un rēķina parakstīšanas.
5. **PIEGĀDES NOTEIKUMI**
	1. Produkcijas piegāde veicama saskaņā ar DDP INCOTERMS 2020 (Pircēja noliktava) noteikumiem (pavadzīmē norāda 2.7.punktā noteiktās piegādes adreses). Pārdevējs nodrošina Produkcijas kvalitātes sertifikāta (oriģināla) un Pārdevēja atbilstības deklarācijas (līguma 2.pielikums) iesniegšanu Pircējam vienlaicīgi ar Produkcijas piegādi. Kopā ar pirmo piegādes partiju Pārdevējs iesniedz Produkcijas drošības datu lapu valsts valodā, saskaņā ar Regulas (EK) Nr.1907/2006 (REACH) II pielikumu un Regulu (ES) 2015/830 un piegādātajai produkcijai jābūt klasificētai, marķētai un iepakotai atbilstoši 16.12.2008. Eiropas Parlamenta un Padomes Regulas (EK) Nr.1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr.1907/2006 prasībām <https://eur-lex.europa.eu/LexUriServ/LexUriServ.do?uri=OJ:L:2008:353:0001:1355:lv:PDF>
	2. Pārdevējs savlaicīgi *(vismaz 1 (vienu) darba dienu pirms)* informē Pircēju par Produkcijas nosūtīšanas datumu un daudzumu, norādot piegādes veidu un pavadzīmju numurus, nosūtot šo informāciju uz e-pasta adresi: \_\_\_\_\_\_\_ Pircējs pilnvaro: \_\_\_\_\_\_\_\_\_\_\_\_\_ vai pienākumu izpildītāju, tālruņa numurs: \_\_\_\_\_, e-pasta adrese: \_\_\_\_\_\_\_\_\_\_ risināt visus ar Produkcijas piegādi saistītos tehniskos jautājumus un ar Produkcijas nodošanu - pieņemšanu saistītos jautājumus, kā arī parakstīt preču pavadzīmi. Citu personu parakstīti dokumenti Pircējam nav saistoši.
	3. Pircējs, ne vēlāk kā 1 (vienu) darba dienu pirms Produkcijas pieņemšanas, uzaicina Pārdevēja pārstāvi ierasties uz Produkcijas pieņemšanu, nosūtot informāciju uz e-pasta adresi: \_\_\_\_\_\_
	4. Produkcijas pieņemšana notiek Daugavpilī un Rīgā pēc Pircēja pieprasījuma 2.7.punktā norādītajās adresēs, Pircēja un Pārdevēja pārstāvju klātbūtnē, nosakot faktiski piegādātās Produkcijas daudzumu ar valsts standartiem atbilstošām ierīcēm:
		1. Produkcijas daudzumu autocisternās vai dzelzceļa cisternās (ja attiecas) nosakot ar kalibrētiem 1.precizitātes klasei atbilstošiem mērinstrumentiem (mērlente vai mērstienis ar mazāko mērījuma skalas iedaļu 1 mm);
		2. Produkcijas blīvumu nosakot atbilstoši standartam LVS EN ISO 3675:2005 (areometra metode), un par to abpusēji parakstot Produkcijas pieņemšanas – nodošanas aktu.
	5. Jebkura puse par saviem līdzekļiem ir tiesīga uzaicināt kompetentu trešo personu faktiski piegādātās Produkcijas daudzuma un/vai kvalitātes neatbilstības noteikšanai.
	6. Ja Pārdevēja pārstāvis atsakās ierasties vai neierodas noteiktajā laikā, lai nodotu Produkciju, tad pēc 2 (divām) stundām Produkcijas pieņemšana notiek bez Pārdevēja pārstāvja klātbūtnes.
	7. Atklājot piegādātās Produkcijas kvalitātes neatbilstību standarta API CF, SAE 40 prasībām, pieaicinot Pārdevēja pārstāvi, tiek sastādīts attiecīgs akts un Produkcija tiek atdota atpakaļ Pārdevējam.
	8. Ja Pārdevēja pārstāvis pēc rakstiska uzaicinājuma neierodas norādītajā laikā, tad Pircējs vienpusēji sastāda aktu par Produkcijas daudzuma un/vai kvalitātes neatbilstību, un tiek uzskatīts, ka piegādātājs tam piekrīt.
	9. Ja Pārdevēja pārstāvis ir ieradies un nepiekrīt Produkcijas kvalitātes neatbilstībai un/vai trūkumiem, Pircējs neatbilstošo Produkciju nosūta neatkarīgas ekspertīzes veikšanai, kuras atzinums ir saistošs Pārdevējam.
	10. Ja ekspertīzes slēdziens apstiprina Produkcijas kvalitātes neatbilstību un/vai trūkumus, Pārdevējam ir pienākums atmaksāt Pircējam izdevumus, kas saistīti ar ekspertīzes veikšanu un Produkcijas nogādāšanu ekspertīzei. Par nekvalitatīvās Produkcijas piegādes datumu tiek uzskatīta tās ievešanas diena Pircēja degvielas bāzē (2.7.punkts).
	11. Nekvalitatīvā Produkcija Pārdevējam 5 (piecu) darba dienu laikā, skaitot no akta sastādīšanas dienas (5.7.punkts), vai ekspertīzes slēdziena nosūtīšanas dienas Pārdevējam, par saviem līdzekļiem jāizved no Pircēja teritorijas. Puses vienojas, ja 5 (piecu) darba dienu laikā Pārdevējs neizved nekvalitatīvo Produkciju no Pircēja teritorijas, nekvalitatīvā Produkcija uzskatāma par atmestu ar Pārdevēja gribu (Civillikuma 1032.pants), un Pircējs ar to ir tiesīgs rīkoties kā īpašnieks pēc saviem ieskatiem, tajā skaitā uz Pārdevēja rēķina nogādāt nekvalitatīvo Produkciju utilizācijai, bet Pārdevējs apņemas atzīt šādas Pircēja darbības par sev tiesiski saistošām.
	12. Nekvalitatīvas Produkcijas piegādes gadījumā Pārdevējs 10 (desmit) dienu laikā atlīdzina Pircējam visus izdevumus, kurus Pircējs samaksājis par šo Produkciju, tai skaitā uzglabāšanas izdevumus, utilizācijas izdevumus, ja Pārdevējs noteiktajā laikā nav izvedis nekvalitatīvo Produkciju no Pircēja teritorijas. Pircējam ir tiesības ieturēt šos izdevumus gan no līguma izpildes nodrošinājuma, gan no jebkurām citām Pārdevējam izmaksājamām naudas summām.
	13. Neatbilstošas vai nekvalitatīvas Produkcijas piegāde nav uzskatāma par pienācīgu šī līguma saistību izpildījumu.
	14. Produkcijai tiek noteikts **derīguma termiņš60 (sešdesmit) mēneši**no Produkcijas attiecīgās pavadzīmes parakstīšanas dienas. Produkcijai jābūt jaunai (nelietotai, tarai bez rūsas bojājumiem, saražotai ne agrāk kā 2023.gada otrajā pusgadā).
	15. Pārdevējs apliecina un garantē, ka:
		1. ievēro Latvijas Republikas, Eiropas Savienības un Apvienoto Nāciju Organizācijas normatīvos aktus (tajā skaitā likumus, noteikumus, lēmumus, rezolūcijas), kas sevī iekļauj un/vai ir saistīti ar sankciju piemērošanu un citiem ierobežojumiem attiecībā uz virkni personu, jurisdikciju un teritoriju, tajā skaitā, bet ne tikai: Irānu, Sīriju, Ziemeļkoreju, Krimu, Ziemeļsudānu;
		2. ievēro ASV normatīvos aktus, kuri ietver un/vai ir saistīti ar sankciju piemērošanu un citiem ierobežojumiem;
		3. neiesaistīties, izbeigs un neuzturēs darījuma attiecības ar personām, kuras pārkāpj 5.15.1. un 5.15.2. punktā norādītās tiesiskās normas, sankcijas un ierobežojumus.
6. **PUŠU ATBILDĪBA**
	1. Gadījumos, kad Pārdevējs neievēro šajā līgumā noteiktos saistību izpildes termiņus, Pircējs ir tiesīgs pieprasīt no Pārdevēja līgumsodu 0,5% (nulle komats pieci procenti) apmērā (bez PVN) no termiņā nepiegādāto preču summas par katru nokavēto attiecīgās saistības izpildes dienu. Līgumsoda apmērs par attiecīgās saistības neizpildi nedrīkst pārsniegt 10% (desmit procenti) no savlaicīgi nepiegādātās preces summas (bez PVN).
	2. Gadījumos, kad Pircējs neievēro šajā līgumā noteiktos maksājuma termiņus par piegādāto kvalitatīvo Produkciju, Pārdevējs ir tiesīgs pieprasīt no Pircēja līgumsodu 0,5% (nulle komats pieci procenti) apmērā (bez PVN) no savlaicīgi neapmaksātās summas par katru nokavēto attiecīgās saistības izpildes dienu. Līgumsoda apmērs nedrīkst pārsniegt 10% (desmit procenti) no savlaicīgi nesamaksātās Produkcijas summas (bez PVN).
	3. Ja kāda no pusēm vēlas izmantot tiesības pieprasīt līgumsodu (6.1. un 6.2.punkts) no otras puses, tad no otras puses saņemtie maksājumi vispirms tiek izlietoti pamatparāda segšanai, bet pēc tam – līgumsoda segšanai. Līgumsodu samaksa neatbrīvo puses no zaudējumu segšanas un līguma izpildes pienākuma.
	4. Puses vienojas, ka Pircējam ir tiesības ieturēt uzrēķināto līgumsodu no jebkurām pēc šā līguma Pārdevējam izmaksājamām summām, ja Pārdevējs palaiž garām līgumsoda samaksas termiņu.
7. **STRĪDU IZŠĶIRŠANA**
	1. Visas pretenzijas un domstarpības, kas varētu celties par šo līgumu vai tā izpildīšanu, puses apņemas risināt pārrunu ceļā.
	2. Puses ir tiesīgas rakstveidā nosūtīt pretenziju otrai pusei uz juridisko adresi vai šajā līgumā norādīto e-pasta adresi. Pretenzijai ir jābūt pamatotai ar attiecīgajiem faktiem un dokumentiem. Puses vienojas, ka pretenzijas tiks izskatītas ne ilgāk kā 10 (desmit) dienu laikā no to saņemšanas brīža.
	3. Pušu saistības, kas izriet no šī līguma, apspriežamas pēc Latvijas Republikas tiesību aktiem.
	4. Ja 1 (viena) mēneša laikā no strīda rašanās brīža puses nevar vienoties, strīdu izšķir Latvijas Republikas vispārējās jurisdikcijas tiesā saskaņā ar Latvijas Republikas tiesību aktiem.
8. **NEPĀRVARAMA VARA (FORCE MAJEURE*)***
	1. Gadījumā, ja kāda no pusēm kopumā vai daļēji nevar izpildīt savas saistības saskaņā ar minēto līgumu sekojošu apstākļu dēļ – ugunsgrēks, dabas katastrofa, karš, blokādes, aizliegums eksportēt vai importēt preci, līguma saistību izpildes termiņus pusēm jāpagarina attiecīgi par šo apstākļu darbības laiku.
	2. Ja augstāk minētie apstākļi ilgst vairāk nekā mēnesi, katrai pusei ir tiesības atteikties no tālākas līguma saistību izpildes.
	3. Pusei, kurai līguma saistību izpilde kļuvusi par neiespējamu, jāpaziņo otrai pusei rakstveidā par augstāk minēto apstākļu darbības sākumu un beigām ne vēlāk kā 5 (piecu) darba dienu laikā, iesniedzot attiecīgus pierādījumus.
9. **LĪGUMA NODROŠINĀJUMS**
	1. Pārdevējs apņemas 10 (desmit) darba dienu laikā no līguma spēkā stāšanās brīža iesniegt Pircējam līguma nodrošinājumu kredītiestādes galvojuma veidā vai veikt līguma nodrošinājuma summas iemaksu Pircēja bankas kontā (sk. šī līguma 12.1.punktā), sniedzot maksājuma apliecinājumu Pircējam), maksājums mērķī norādot: “Līguma nodrošinājums līgumam (datums, Nr., spēkā līdz - atbilstoši šī līguma 1.1.punktā minētās sarunu procedūras nolikuma nosacījumiem (turpmāk – līguma nodrošinājums) 3 % (trīs procenti) apmērā no līguma summas.
	2. Pircējs ir tiesīgs saņemt/ieturēt līguma nodrošinājumu jebkurā no sekojošiem gadījumiem:
		1. pilnā apmērā – ja līgums tiek izbeigts saskaņā ar līguma 10.3.punktu (neatkarīgi no zaudējumu esamības);
		2. pilnā apmērā – ja Pārdevējs atsakās no savu saistību izpildes vai pārtrauc saistību izpildi (neatkarīgi no zaudējumu esamības);
		3. Pārdevējam uzrēķinātā līgumsoda segšanai – līgumsodu summas apmērā;
		4. Pircēja zaudējumu un izdevumu, kas radušies šajā līgumā noteikto Pārdevēja saistību neizpildes rezultātā, atlīdzināšanai – zaudējumu/izdevumu summas apmērā. Šajā gadījumā Pircējs nosūta Pārdevējam zaudējumu/izdevumu aprēķinu.
	3. Ja Pircējs ir saņēmis līguma nodrošinājumu saskaņā ar līguma 9.2.3.punktu, tad līguma nodrošinājums, saskaņā ar līguma 9.2.1., 9.2.2. vai 9.2.4.punktu, ir izmantojams līguma nodrošinājuma atlikušās daļas apmērā, ņemot vērā, ka līgumsods neietver zaudējumu atlīdzību.
	4. Ja Pircējs ir saņēmis līguma nodrošinājumu saskaņā ar līguma 9.2.1., 9.2.2. vai 9.2.4.punktu, tad Pārdevēja pienākums ir atlīdzināt pircējam zaudējumus tādā apmērā, kas pārsniedz saskaņā ar attiecīgi līguma 9.2.1., 9.2.2. vai 9.2.4.punktu saņemtās summas.
	5. Ja Pārdevējs neiesniedz līguma nodrošinājumu šajā līgumā noteiktajā kārtībā, tad Pircējs ir tiesīgs pilnā apmērā ieturēt sev par labu Pārdevēja piedāvājuma nodrošinājumu, kas iesniegts saskaņā ar sarunu procedūras nolikumu. Piedāvājuma nodrošinājuma ieturēšanai ir soda sankcijas raksturs un tā neatbrīvo Pārdevēju no līguma izpildes un līguma nodrošinājuma iesniegšanas pienākuma.
	6. Līguma nodrošinājums ir spēkā līdz abu pušu līguma saistību pilnīgai izpildei vai vismaz 30 (trīsdesmit) kalendārās dienas pēc Produkcijas galīgās piegādes brīža.
	7. Pircējs atdod/atmaksā līguma nodrošinājumu Pārdevējam ne vēlāk kā 10 (desmit) darba dienu laikā pēc 9.6.punktā minētā līguma nodrošinājuma derīguma termiņa, nosūtot ierakstītā vēstulē pa pastu vai izsniedzot pret parakstu Pārdevēja pārstāvim, vai atmaksājot uz Pārdevēja bankas kontu.
10. **LĪGUMA DARBĪBAS LAIKS UN TĀ IZBEIGŠANA**
	1. Līgums stājas spēkā no tā abpusējas parakstīšanas brīža un turpinās 12 (divpadsmit) mēnešus pēc līguma noslēgšanas (līguma termiņš (datums) tiks precizēts slēdzot līgumu) vai līdz līguma priekšlaicīgas izbeigšanas dienai. Pušu pienākums veikt norēķinus ir spēkā līdz pilnīgai norēķinu veikšanai.
	2. Līgumu var izbeigt, pusēm rakstiski vienojoties.
	3. Pircējs ir tiesīgs vienpusējā kārtā izbeigt līgumu jebkurā no sekojošiem gadījumiem:
		1. ja Pārdevējs vienpusēji, bez saskaņošanas ar Pircēju, paaugstina Produkcijas cenu;
		2. ja piegādātās Produkcijas kvalitāte neatbilst standartam, tehniskajai specifikācijai un/vai šī līguma noteikumiem;
		3. ja netiek ievēroti Produkcijas piegādes termiņi un apjomi;
		4. ja Pārdevējs līguma 9.punktā noteiktajā kārtībā un termiņā neiesniedz līguma nodrošinājumu;
		5. ja Pārdevējs ir kļuvis par nodokļu parādnieku vai ir pasludināts Pārdevēja maksātnespējas process, apturēta vai izbeigta Pārdevēja saimnieciskā darbība, uzsākts Pārdevēja likvidācijas process, vai ir pieņemts kompetentās institūcijas konkurences jomā lēmums, ar kuru Pārdevējs ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās;
		6. ja līgumu nav iespējams izpildīt tādēļ, ka līguma izpildes laikā Pārdevējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas.
	4. Ja līgums tiek izbeigts saskaņā ar 10.3. punkta noteikumiem, Pircējs nosūta par to rakstisku paziņojumu Pārdevējam uz tā juridisko adresi, vai līguma rekvizītos norādīto e-pasta adresi. Līgums tiek uzskatīts par izbeigtu Pircēja noteiktajā termiņā, kas nevar būt īsāks par 8 (astoņām) dienām no paziņojuma nosūtīšanas dienas, izņemot 10.3.5. un 10.3.6.punktus, kad līgums tiek izbeigts nekavējoties.
	5. Pārdevējs apzinās un apstiprina, ka, pārkāpjot 5.15. punkta apliecinājumus:
		1. Pircējam ir tiesības nepildīt ar līgumu uzņemtās saistības, kā arī nekavējoties, vienpusējā kārtībā izbeigt līgumu un visas citas tiesiskās attiecības ar Pārdevēju, kā arī veikt citas normatīvajos aktos un pastāvošajās citās līgumattiecībās ar Pārdevēju paredzētās darbības;
		2. pārdevējs ir pilnībā atbildīgs un apņemas segt visus Pārdevēja vainas dēļ šādu pārkāpumu rezultātā Pircējam radušos zaudējumus, t.sk., bet ne tikai, zaudējumi nepiegādāto preču kopsummas apmērā.
11. **CITI NOTEIKUMI**
	1. Līgums var tikt grozīts vai papildināts pusēm savstarpēji vienojoties. Nekādi mutiski līguma grozījumi vai papildinājumi netiek uzskatīti par šī līguma noteikumiem. Jebkuras izmaiņas līguma noteikumos noformējamas ar rakstisku papildus vienošanos, kas kļūst par šī līguma neatņemamu sastāvdaļu. Pusei, kura saņēmusi priekšlikumus par izmaiņām vai papildinājumiem līgumā, ir pienākums sniegt otrai pusei 7 (septiņu) dienu laikā rakstisku atbildi.
	2. Šī līguma noteikumi, kā arī informācija, kas saistīta ar pušu sadarbību, vai kas par Pircēju Pārdevēja rīcībā nonākusi šī līguma izpildes rezultātā, uzskatāma par Pircēja komercnoslēpumu, un tā, bez iepriekšējas rakstiskas Pircēja piekrišanas, nav izpaužama trešajām personām šī līguma darbības laikā un pēc tam. Šis pienākums neattiecas uz informāciju, kura ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem tiesību aktiem, ja tā tiek sniegta šīm institūcijām. Saņemto Pircēja komercnoslēpumu saturošo informāciju Pārdevējs apņemas izmantot vienīgi šī līguma 1.punktā norādītajam mērķim, ievērojot Pircēja komercintereses un šo konfidencialitātes pienākumu.
	3. Līguma punktu virsraksti ir lietoti vienīgi atsauksmju ērtībai un nevar tikt izmantoti līguma noteikumu interpretācijai.
	4. Gadījumā, ja kāds no līguma noteikumiem ir pretrunā vai nonāks pretrunā ar likumu, puses izpildīs tikai tos līguma noteikumus, kas atbilst likumam, bet likumam pretrunā esošo līguma noteikumu pēc iespējas aizvietos ar analogu, likumam atbilstošu noteikumu.
	5. Puses vienojas, ka jebkurš paziņojums, pieprasījums vai cita informācija un komunikācija, kas sniedzama vai pieprasāma vai atļauta saskaņā ar šo līgumu, iesniedzami rakstveidā un tiks uzskatīti par iesniegtiem, ja tie:
		1. ir nosūtīti ar ierakstītu sūtījumu uz otras puses adresi, kas norādīta līguma rekvizītos – septītajā dienā pēc pasta iestādes zīmogā norādītā datuma par ierakstīta sūtījuma pieņemšanu nosūtīšanai;
		2. nosūtīti pa e-pastu uz otras puses e-pasta adresi, kas norādīta līguma rekvizītos – nosūtīšanas dienā. Visos gadījumos, ja dokumenti ir iesniegti saskaņā ar iepriekš minēto dienā, kas nav darba diena vai pēc parastā darba laika, tie ir uzskatāmi par saņemtiem nākošajā darba dienā.
	6. Par izmaiņām rekvizītos puses nekavējoties rakstiski informē viena otru ar vēstuli, kuru parakstījusi attiecīgās puses persona ar pārstāvības tiesībām (paraksttiesīgā persona) uzņēmumā.
	7. Pārdevējs, parakstot līgumu, apliecina, ka ir iepazinies ar koncerna mājas lapā www.ldz.lv publicētajiem “Latvijas dzelzceļš” koncerna sadarbības partneru biznesa ētikas pamatprincipiem (turpmāk – Pamatprincipi), atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki un ar līguma izpildi saistītie apakšuzņēmēji. Pārdevējam ir pienākums nekavējoties informēt Pircēju, ja identificēta situācija, kad pārkāpts kāds no Pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet Pircējam kļūst zināms, ka Pārdevējs ir pārkāpis kādu no Pamatprincipiem, tiks izvērtēta turpmākā sadarbība likumā noteiktajā kārtībā un apjomā. Ja Pārdevēja rīcībā līguma izpildes ietvaros nonāk informācija vai rodas pamatotas aizdomas, ka Pircēja darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, Pircēja vai jebkādu citu personu interesēs, Pārdevējam ir pienākums par to nekavējoties informēt “Latvijas dzelzceļš” koncerna valdošā uzņēmuma Drošības direkciju, izmantojot ziņošanas iespējas koncerna mājas lapā www.ldz.lv. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. “Latvijas dzelzceļš” koncerns garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.
	8. Līgums sagatavots latviešu valodā, elektroniska dokumenta veidā un kopā ar pielikumiem ir parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums.
	9. Līgumam ir šādi pielikumi, kuri ir līguma neatņemama sastāvdaļa:
		1. 1. pielikums – Tehniskā specifikācija/ Finanšu aprēķins;
		2. 2. pielikums – Pārdevēja atbilstības deklarācija (paraugs);
		3. 3.pielikums - Preces pieteikuma veidlapa.
12. **PUŠU REKVIZĪTI UN PARAKSTI**

|  |  |
| --- | --- |
| 12.1. **Pircējs: SIA „LDZ ritošā sastāva serviss’’,** vienotais reģistrācijas numurs: 40003788351, juridiskā adrese: Turgeņeva iela 21, Rīga, LV-1050, Latvija. Tālrunis 67232853, e-pasts: ldz\_rss@ldz.lvNorēķinu konts: LV26RIKO0000084909460, banka: AS Luminor Bank Latvijas filiāle, bankas kods: RIKOLV2X.Produkcijas saņēmēji: SIA ”LDZ ritošā sastāva serviss” degvielas bāze, kods 7357, Otrā Preču iela 30, Daugavpils, LV-5401;SIA ”LDZ ritošā sastāva serviss” degvielas bāze, kods 7357, Krustpils ielā 24, Rīgā, LV-1057.12.2. **Pārdevējs:** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.** |  |
| ***Pircējs*:***Parakstīts ar drošu elektronisko parakstu*Datumu skatīt laika zīmogā | ***Pārdevējs*:***Parakstīts ar drošu elektronisko parakstu* Datumu skatīt laika zīmogā |

1. pielikums

***TEHNISKĀ SPECIFIKĀCIJA/***

**Finanšu aprēķins**

*(tiks noformēts atbilstoši nolikuma 1.pielikumam “Tehniskā specifikācija” un atbilstoši iesniegtajā piedāvājumā norādītajiem datiem)*

|  |  |
| --- | --- |
| ***Pircējs*:***Parakstīts ar drošu elektronisko parakstu*Datumu skatīt laika zīmogā | ***Pārdevējs*:***Parakstīts ar drošu elektronisko parakstu* Datumu skatīt laika zīmogā |

2. pielikums

***Pārdevēja ATBILSTĪBAS DEKLARĀCIJA*** (paraugs)

1. **Piegādājamās produkcijas nosaukums**

(ja liels preču saraksts, tiek sastādīts pielikums).

1. **Pārdevēja nosaukums un rekvizīti**

(reģistrācija Nr., PVN maksātāja Nr., bankas rekvizīti, adrese, tālruņa numurs, sertifikāti par atbilstību ISO prasībām).

1. **Pārdevēja uzņēmums apliecina, ka piegādātā produkcija atbilst standartiem vai prasībām** (GOST, TU, u.c.)**.**
2. **Pārdevēja uzņēmums norāda derīguma termiņu**
3. **Ražotāja nosaukums un rekvizīti**

(reģistrācija Nr., bankas rekvizīti, adrese, tālruņa numurs).

1. **Norāda informāciju uz kā pamatojoties tiek sastādīta un izdota dotā deklarācija**

(pievieno dokumentus par produkcijas atbilstību prasībām: piemēram – drošības datu lapa, atbilstības sertifikāts, kvalitātes sertifikāts, testēšanas protokoli, tehniskās pases u.c.).

1. **Pārdevēja uzņēmums norāda deklarācijas izdošanas vietu, datumu un tās derīguma termiņu.**
2. **Pārdevēja uzņēmums uzliek zīmogu un parakstu ar atšifrējum**

 3. pielikums

**SIA “\_\_\_\_\_\_\_\_\_\_\_\_\_\_”**

[juridiskā adrese]

**PRECES PIETEIKUMA VEIDLAPA**

Par preces piegādes grafiku

Pamatojoties uz noslēgtā 2024.gada \_\_.\_\_\_\_\_\_\_\_\_\_\_ starp SIA “LDZ ritošā sastāva serviss” un SIA “\_\_\_\_\_\_\_\_\_\_” līguma Nr.RSS-\_\_\_\_\_/2024 (turpmāk – Līgums) \_\_\_.punktu, SIA “LDZ ritošā sastāva serviss” (\_\_\_\_\_\_\_) lūdz Jūs piegādāt **\_\_\_\_\_\_\_\_\_\_\_\_\_\_** \_\_\_ daudzumā.

Preces piegādes vieta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Preces piegādes jautājumos griezties pie \_\_\_\_\_\_\_\_\_\_\_\_\_ (tālr.\_\_\_\_\_\_\_\_, e-pasts: \_\_\_\_\_\_\_).

Pircēja pilnvarotais pārstāvis

Sagatavotāja

V.Uzvārds

1. Piedāvājumu atvēršanas sanāksme nav atklāta – piegādātāju pārstāvji tajā nepiedalās. Ņemot vērā, ka saskaņā ar nolikuma 4.2.5. un 5.2.punktu komisija ir tiesīga pirms lēmuma par sarunu procedūras rezultātu pieņemšanas piedāvāt pretendentiem, kas iesnieguši nolikuma prasībām atbilstošus piedāvājumus, samazināt piedāvājuma cenu, informācija par piedāvājumu atvēršanā fiksētajām cenām un piedāvājumus iesniegušajiem piegādātājiem pēc pieprasījuma (adresēts: inga.zilberga@ldz.lv) tiks nosūtīta iespējami ātri, bet ne vēlāk kā kopā ar sarunu procedūras rezultātu paziņošanu (sk. arī papildus nolikuma 7.1. punktu).  [↑](#footnote-ref-1)
2. Pasūtītājs, izmantojot publiskās datu bāzes un publiski pieejamo informāciju, pārbaudīs un pārliecināsies, vai uz Latvijas Republikā reģistrētu pretendentu (norādīto personu) neattiecas izslēgšanas noteikumi atbilstoši nolikuma 3.1. punktam. Komisija ir tiesīga pieprasīt no pretendenta jebkurā brīdī iesniegt kompetentu institūciju izsniegtus aktuālus dokumentus, kas apliecina, ka uz pretendentu neattiecas neviens no nolikuma 3.1. punktā minētajiem obligātajiem pretendentu izslēgšanas noteikumiem, īpaši gadījumos, ja minēto informāciju nav iespējams pārbaudīt publiski pieejamās datu bāzēs.

Ārvalsts pretendentam, lai izpildītu nolikumā minētās prasības attiecībā uz dokumentu iesniegšanu, ir tiesības iesniegt ekvivalentus dokumentus 1.8.8. punktā norādītajiem, kas izdoti saskaņā ar tā reģistrācijas valsts attiecīgajiem likumiem vai praksi, kas vistuvāk atbilst Latvijas Republikas attiecīgajiem dokumentiem un kas apliecina, ka uz to neattiecas izslēgšanas noteikumi atbilstoši nolikuma 3.1. punktam. [↑](#footnote-ref-2)
3. Sarunu procedūras atkārtota piedāvājumu un/vai Finanšu piedāvājumu atvēršanas sanāksme nav atklāta - piegādātāju pārstāvji tajā nepiedalās. Ņemot vērā, ka saskaņā ar nolikuma 4.2.5. un 5.2.punktu komisija ir tiesīga pirms lēmuma par sarunu procedūras rezultātu pieņemšanas piedāvāt pretendentiem, kas iesnieguši nolikuma prasībām atbilstošus piedāvājumus, samazināt piedāvājuma cenu, informācija par piedāvājumu atvēršanā fiksētajām cenām un piedāvājumus iesniegušajiem piegādātājiem pēc pieprasījuma (adresēts: inga.zilberga@ldz.lv) tiks nosūtīta iespējami ātri, bet ne vēlāk kā kopā ar sarunu procedūras rezultātu paziņošanu (sk. arī papildus nolikuma 7.1. punktu).  [↑](#footnote-ref-3)
4. Pretendenti, kuri darbojas īsāku laika periodu nekā 3 gadi, norāda informāciju atbilstoši saimnieciskās darbības periodam. [↑](#footnote-ref-4)
5. Pretendenti, kuri darbojas īsāku laika periodu nekā 3 gadi, norāda informāciju atbilstoši saimnieciskās darbības periodam. [↑](#footnote-ref-5)
6. Ja pieteikumu dalībai sarunu procedūras iepirkumā paraksta pretendenta pilnvarotā persona, tad piedāvājumam jāpievieno atbilstoši sarunu procedūras nolikuma prasībām noformēta pilnvara. [↑](#footnote-ref-6)